Babelscape/SREDFM huggingface dataset:
Ευστράτιος ο Νικαίας

Ο Ευστράτιος ο Νικαίας (1050 - 1120) ήταν Χριστιανός λόγιος και μαθητής του Ιωάννου του Ιταλού.

Ο Ευστράτιος Νίκαιας έγραψε υπομνήματα στα συγγράμματα του Αριστοτέλη, τα οποία χρησιμοποίησαν στη Δύση οι σχολαστικοί θεολόγοι Αλβέρτος ο Μέγας και ο Θωμάς ο Ακινάτης ενώ τον 19ο αιώνα κρίθηκαν με εξαιρετικούς επαίνους από τον Σλάιερμαχερ (Schleiermacher) στην Ακαδημία του Βερολίνου.

Μια δήλωσή του που δεν προοριζόταν να τεθεί σε κυκλοφορία περί της ανθρώπινης φύσης του Ιησού Χριστού τον οδήγησε σε παραπομπή σε δίκη ενώπιον της Συνόδου το 1117 όπου και δήλωσε μετάνοια, με την απαγόρευση να συγγράφει θεολογικές πραγματείες.
Άρης Αγίου Κωνσταντίνου

Ο Α.Σ. Άρης Αγίου Κωνσταντίνου είναι αθλητικό σωματείο με έδρα τον Άγιο Κωνσταντίνο του νομού Φθιώτιδας. Επίσημο έτος ίδρυσης του συλλόγου είναι το 1931 και πηγή έμπνευσης της ονομασίας και των χρωμάτων του αποτέλεσε ο Άρη Θεσσαλονίκης. Καλύτερη στιγμή στην ιστορία του σωματείου θεωρείται η συμμετοχή (2 φορές) στην Β' Εθνική κατηγορία.
Αρτούρο Πέρεθ-Ρεβέρτε

Ο Αρτούρο Πέρεθ-Ρεβέρτε Γκουτιέρεθ (Arturo Pérez-Reverte Gutiérrez, Καρθαγένη, 25 Νοεμβρίου 1951) είναι Ισπανός συγγραφέας και δημοσιογράφος. Είναι μέλος της Βασιλικής Ακαδημίας της Ισπανίας από τις 12 Ιουνίου 2003.
Αστέρας Ζωγράφου

Ο Αθλητικός Όμιλος Αστέρας Ζωγράφου, γνωστός απλά σαν «Αστέρας Ζωγράφου», είναι ποδοσφαιρικός σύλλογος με έδρα την περιοχή του Ζωγράφου στην Αθήνα. Ιδρύθηκε το 1966 και αποτελεί τη συνέχεια του ιστορικού ποδοσφαιρικού συλλόγου Αστέρα Αθηνών (έτος ίδρυσης το 1923), ο οποίος μετακόμισε από του Γκύζη στου Ζωγράφου και συγχωνεύτηκε με το ποδοσφαιρικό τμήμα του Α.Ο. Ζωγράφου (έτος ίδρυσης το 1947). Από την ίδρυση του, ο Αστέρας Ζωγράφου συμμετείχε πρωταγωνιστώντας στα πρωταθλήματα της Ε.Π.Σ. Αθηνών και επίσης αγωνίστηκε στις εθνικές κατηγορίες, των πρωταθλημάτων της Γ' Εθνικής και της Δ' Εθνικής Κατηγορίας.
Ευρωσκεπτικισμός

thumb|150px|right|Πολυγλωσσικό φανελάκι διαμαρτυρίας εναντίον του Ευρωπαϊκού Συντάγματος
Ο Ευρωσκεπτικισμός είναι νεολογισμός που εκφράζει μια ιδεολογία αμφιβολίας ή αντίθεσης προς στην Ευρωπαϊκή Ένωση (ΕΕ) και την Ευρωζώνη (ΟΝΕ). Κάποιοι ευρωσκεπτικιστές διαφωνούν με την προσπάθεια περαιτέρω επέκτασής της, άλλοι διαφωνούν με την παρούσα μορφή της, ενώ κάποιοι είναι ακόμα και υπέρ της διάλυσής της. Η Δανία, το Ηνωμένο Βασίλειο και η Αυστρία είναι χώρες με έντονο ευρωσκεπτικισμό. Για παράδειγμα, το Ανεξάρτητο Κόμμα του Ηνωμένου Βασιλείου (UKIP), το οποίο ήρθε δεύτερο με ποσοστό 16,5% στις ευρωεκλογές του 2009, υποστήριξε την ολική αποχώρηση της Βρετανίας από την Ευρώπη των 27. Τελικά, με δημοψήφισμα τις 23 Ιουνίου 2016 υπερψηφίστηκε η αποχώρηση της χώρας από την Ευρωπαϊκή Ένωση.

Ο ευρωσκεπτικισμός δεν αποτελεί μια ενιαία πολιτική/πολιτισμική αντίληψη. Διακρίνεται στον ευρωσκεπτικισμό που εντάσσεται σε μια εθνικιστική αφήγηση, στον ευρωσκεπτικισμό που εντάσσεται σε μια ριζοσπαστική αντικαπιταλιστική αφήγηση, και στον ευρωσκεπτικισμό που αποτελεί αντίδραση μεγάλης μερίδας Ευρωπαίων πολιτών απέναντι στο έλλειμμα δημοκρατίας στην Ευρωπαϊκή Ένωση. H ριζοσπαστική αντικαπιταλιστική αφήγηση χαρακτηρίζεται δομικά από την άρνηση/απόρριψη της Ευρωπαϊκής Ένωσης και της παγκοσμιοποίησης εν γένει, θεωρώντας πως η παγκοσμιοποίηση είναι άδικη και εκμεταλλευτική για το σύνολο των φτωχών κοινωνικών ομάδων κάθε έθνους. Αυτή η αντίληψη προάγει τόσο την απόρριψη της παγκοσμιοποίησης, όσο και την απόρριψη του σύγχρονου εθνικισμού ως πλευρές της ίδιας καπιταλιστικής διαδικασίας, προς όφελος μιας συναδέλφωσης των λαών με σεβασμό στην κουλτούρα κάθε έθνους ή εθνοτικής ομάδας.
Φ.Α.Σ. Νάουσα

Ο Φιλοπροοδευτικός Αθλητικός Σύλλογος Νάουσα, εν συντομία Φ.Α.Σ. Νάουσα, είναι ποδοσφαιρική ομάδα της Νάουσας Ημαθίας. Ιδρύθηκε το 1962 από την συνένωση του Παναουσαϊκού και του Ολυμπιακού Νάουσας και έχει καταφέρει να αγωνιστεί μία φορά στην Α΄ Εθνική την περίοδο 1993-94. Στη νέα σεζόν (2016-17) η Νάουσα μετά από από δύο χρόνια επιστρέφει στην Γ´ Εθνική.
Μια άβολη αλήθεια

Το Μια άβολη αλήθεια (An Inconvenient Truth) είναι ένα κινηματογραφικό ντοκυμαντέρ του 2006 από τον Ντέιβις Γκουγκενχάϊμ σχετικά με την παγκόσμια θέρμανση, βασισμένη σε παρουσίαση του πρώην αντιπροέδρου των Ηνωμένων Πολιτειών Αλ Γκορ. Η ταινία συνοδεύτηκε από το βιβλίο του Αλ Γκορ "Μια άβολη αλήθεια: Η πλανητική έκτακτη ανάγκη της παγκόσμιας θέρμανσης και τι μπορούμε να κάνουμε για αυτήν" "An Inconvenient Truth: The Planetary Emergency of Global Warming and What We Can Do About It", το οποίο έφτασε στην πρώτη θέση των βιβλίων μη-μυθοπλασίας του καταλόγου New York Times bestseller στις 2 Ιουλίου 2006. Η ταινία κέρδισε Όσκαρ για το Καλύτερο Ντοκυμαντέρ και για το Καλύτερο Πρωτότυπο Τραγούδι.

Η ταινία είχε παγκόσμια επιτυχία και έκανε εισπράξεις 49 εκατομμυρίων δολαρίων σε όλο τον κόσμο, παίρνοντας την πέμπτη πιο υψηλή θέση ταινιών ντοκυμαντέρ από το 1992 μέχρι την έκδοσή της, μετά τις ταινίες "Fahrenheit 9/11", "Η πορεία του αυτοκράτορα", "Γη (ταινία του 2007)" και "Sicko".
Λευτέρης Βαλάκας

Ο Λευτέρης Βαλάκας (8 Μαΐου, 1944 - 8 Νοεμβρίου, 1982) υπήρξε γλύπτης κυρίως, αλλά και χαράκτης. Γεννήθηκε στον χωριό Πύργο της Τήνου, Ελλάδα. Πέρασε τα παιδικά του χρόνια στον Πύργο και τελειώνοντας το σχολείο φοίτησε στην Προπαρασκευαστική Σχολή Καλών Τεχνών του Πύργου. Αποφοιτώντας από τη συγκεκριμένη σχολή, συνέχισε τις σπουδές του στην Ανωτάτη Σχολή Καλών Τεχνών της Αθήνας. Ολοκληρώνοντας τις σπουδές του στην Αθήνα, συνέχισε με υποτροφία από το Ίδρυμα Ευαγγελιστρίας της Τήνου στη Ανωτάτη Σχολή Καλών Τεχνών του Παρισιού.

Ο Βαλάκας κατά τη διάρκεια της σύντομης ζωής του φιλοτέχνησε πολυάριθμα έργα (τόσο γλυπτά όσο και σχέδια), πολλά από τα οποία εκτέθησαν σε διάφορες εκθέσεις στην Ελλάδα και το εξωτερικό.

Παντρεύτηκε με την Ανδρομάχη Καραλή, με την οποία απέκτησε τρία παιδιά, τον Αντώνη και τα δίδυμα Κώστα και Νάσο. Αγαπημένες ασχολίες του υπήρξαν το ψάρεμα και το κυνήγι. Ο Λευτέρης Βαλάκας πέθανε αναπάντεχα το Νοέμβριο του 1982 σε ηλικία 38 ετών.
Ευρωπαϊκή Οδός 92

Η Ευρωπαϊκή Οδός 92 (Ε92) του Διεθνούς Δικτύου Εθνικών Οδών ξεκινά από την Ηγουμενίτσα και διασχίζοντας τα Ιωάννινα και τα Τρίκαλα καταλήγει στο Βόλο. Στο αρχικό της τμήμα έχει επικάλυψη με τον αυτοκινητόδρομο Ε90, γνωστή και ως Εγνατία Οδός, ενώ από την Λάρισα μέχρι το Βελεστινό έχει επικάλυψη με τον αυτοκινητόδρομο Ε75, ή αλλιώς Α1 (ΑΘΕ). Επίσης από το Βελεστινό μέχρι τον Βόλο η Ε92 είναι μέρος του Α12. Στα υπόλοιπα τμήματα αποτελεί μέρος της ΕΟ6.
Τζον Στιθ Πέμπερτον

Ο Τζον Στιθ Πέμπερτον (John Stith Pemberton, 8 Ιουλίου 1831 - 16 Αυγούστου 1888) ήταν Αμερικανός φαρμακοποιός. Είναι γνωστός ως ο εφευρέτης της Coca-Cola η οποία, όσο ζούσε, χρησιμοποιούνταν μόνο ως φάρμακο.

Γεννήθηκε στο Νόξβιλ της Κομητείας Κρόφορντ. Όταν ήταν 19 ετών πήρε πτυχίο Ιατρικής, ενώ παράλληλα επέδειξε μεγάλες ικανότητες και στη φαρμακευτική. Σύμφωνα με τον τοπικό Τύπο, ο δρ. Πέμπερτον υπήρξε από τους πιο γνωστούς γιατρούς της Ατλάντα.

Ο Πέμπερτον, προσπάθησε να φτιάξει ένα σκεύασμα για την καταπολέμηση του πονοκεφάλου και την τόνωση του οργανισμού. Ξεκίνησε να ψάχνει στα λιμάνια της Σαβάννα, στην πολιτεία της Τζόρτζια, αναζητώντας το ιδανικό μείγμα φρέσκων συστατικών και μπαχαρικών από όλο τον κόσμο - μέχρι που τελικά το πέτυχε. Το Μάιο του 1886, μέσα στο εργαστήριό του, έφτιαξε την Coca-Cola, ένα από τα πιο δημοφιλή προϊόντα στον κόσμο.
Ευρωπαϊκή Οδός 90

Η Ευρωπαϊκή Οδός 90 (Ε90) του Διεθνούς Δικτύου Εθνικών Οδών ξεκινά από τη Λισαβώνα στην Πορτογαλία διέρχεται απο Ισπανία, Ιταλία, Ελλάδα, Τουρκία για να καταλήξει στα σύνορα Τουρκίας - Ιράκ. Το ελληνικό τμήμα του οδικού αυτού άξονα είναι ο αυτοκινητόδρομος Α2 Εγνατία Οδός με μήκος 670 χιλιόμετρα.
Ροζ Φρανσίν Ρογκομπέ

Η Ροζ Φρανσίν Ρογκομπέ ("Rose Francine Rogombé", 20 Σεπτεμβρίου 1942 - 10 Απριλίου 2015) ήταν πολιτικός από την Γκαμπόν και πρόεδρος της Γερουσίας. Μετά το θάνατο του προέδρου Ομάρ Μπονγκό έγινε υπηρεσιακή πρόεδρος και εντός 90 ημερών διεξήχθησαν προεδρικές εκλογές,με βάση το Σύνταγμα. Είναι η πρώτη γυναίκα που υπηρέτησε ως αρχηγός κράτους στην Γκαμπόν.
Τρανσέξουαλ

thumb|185px|Η Αμερικανίδα διεμφυλική ηθοποιός και ακτιβίστρια Andrea James
Τρανσέξουαλ (αγγλικά: transsexual) ή φυλομεταβατικά χαρακτηρίζονται τα άτομα που αυτοπροσδιορίζονται με διαφορετικό φύλο από εκείνο που τους αποδόθηκε κατά τη γέννηση και ίσως επιθυμούν να μεταβούν μόνιμα σε αυτό μέσω ιατρικής επέμβασης (ορμονοθεραπεία ή εγχείριση ανάπλασης γεννητικών οργάνων). Ο όρος τρανσέξουαλ είναι μόνο μία κατηγορία του όρου-ομπρέλα τρανς ή transgender , ο οποίος αφορά όλα τα άτομα που δεν μπορούν να ταυτιστούν με το φύλο που τους αποδόθηκε κατά την γέννηση. Όταν ένα άτομο εκφράζει την επιθυμία του να ζήσει και να είναι αποδεκτό σαν μέλος του ταυτιζόμενου φύλου του, ή όταν ένα άτομο παρουσιάσει διαταραγμένη λειτουργία ή θλίψη λόγω της ταυτότητας φύλου του, μπορεί να διαγνωστεί με δυσφορία φύλου.

Η ταυτότητα φύλου είναι ένας διαφορετικός διαχωρισμός από τον σεξουαλικό προσανατολισμό, που σημαίνει ότι ένας τρανσέξουαλ άνδρας ή γυναίκα, έχει εξίσου πιθανότητες να είναι ομοφυλόφιλος, ετεροφυλόφιλος, αμφισεξουαλικός ή ασεξουαλικός.
Μπερνάρ Τσουμί

O Μπερνάρ Τσουμί ("Bernard Tschumi") είναι ένας γαλλοελβετός αρχιτέκτονας του μεταμοντερνισμού και του μοντερνισμού. Επίσης είναι κοσμήτορας της Αρχιτεκτονικής Σχολής του Πανεπιστημίου Κολούμπια στη Νέα Υόρκη.
Βαλδελακαλθάδα

Η Βαλδελακαλθάδα (στα Εξτρεμαδουρικά "Valdelacarçá" [bɑlð̪elakaɾˈθɑː] και στα Ισπανικά "Valdelacalzada" [bɑlðelakɑlˈθaða]) είναι ένα χωριό της Ισπανίας. Βρίσκεται 30 χλμ. από τη Μέριδα και άλλα 30 χλμ. από το Μπαδαχόθ. Έχει 2.747 κατοίκους (2008). Το 1993 έγινε ανεξάρτητη από το Μπαδαχόθ. Η οικονομία της βασίζεται στη γεωργία, και ιδιαίτερα στη καλλιέργεια φρούτων.
left|thumb|200px|Bαλδελακαλθάδα.
Μπαδαχόθ

Το Μπαδαχόθ (ισπανικά: "Badajoz" [baðaˈxɔθ], εστρεμαδουρικά: "Baajós" ή "Badajó") είναι ισπανική πόλη και η μεγαλύτερη της Εστρεμαδούρα. Βρίσκεται 7 χλμ. από την Πορτογαλία και είναι η πρωτεύουσα της ομώνυμης επαρχίας. Έχει 150.627 κατοίκους (2008).
Καταστασιακή Διεθνής

thumb|right|250px|Γκραφίτι των Σιτουατσιονιστών:"Απαγορεύεται να απαγορεύεται!"
Η Καταστασιακή Διεθνής ή Σιτουασιονιστική Διεθνής () ήταν επαναστατική οργάνωση που συγκροτήθηκε στον ευρωπαϊκό χώρο στο δεύτερο μισό της δεκαετίας του 1950. Η ιδεολογία της βασιζόταν στην ταξική αντίληψη της κοινωνικής συγκρότητησης και στη δικτατορία των εμπορευμάτων πάνω στην πραγματική ζωή των ανθρώπων, αντλούσε από τις ιδέες του μαρξισμού και του συμβουλιακού κομμουνισμού, αλλά και τις επαναστατικές διαστάσεις των πρωτοποριακών καλλιτεχνικών κινημάτων του 20ού αιώνα, όπως ο ντανταϊσμός, ο σουρεαλισμός και ο λετρισμός. Συστάθηκε από θεωρητικούς καλλιτέχνες, αρχιτέκτονες, πολιτικούς και άλλους. Η δράση τους επηρέασε την πολιτική γραμμή της άκρας Αριστεράς και των αναρχικών καθώς και τα γεγονότα που ξέσπασαν τον Μάιο του 68 στην Γαλλία. Στον τομέα της τέχνης επηρέασαν την μαζική κουλτούρα. Ήταν μια μικρή ομάδα που αποτελείτο από 40 έως 75 άτομα. Διαλύθηκε το 1972.
Στέλιος Κωτιάδης

Ο Στέλιος Κωτιάδης (Ίστριος Ρόδου Αύγουστος 1912 - Ρόδος 14 Ιουλίου 1971) ήταν Έλληνας πολιτικός που διατέλεσε υπουργός Εμπορικής Ναυτιλίας σε δύο κυβερνήσεις του Κωνσταντίνου Καραμανλή.
Πατριαρχικός σταυρός

border|100px|right 
Ο Πατριαρχικός Σταυρός αποτελεί παραλλαγή του Χριστιανικού σταυρού, το καθολικό σύμβολο του Χριστιανισμού. Παρόμοιος με το Λατινικό σταυρό, ο σταυρός του Πατριαρχείου διαθέτει μια μικρότερη οριζόντια γραμμή η οποία τοποθετείται πάνω από την κύρια του σταυρού, έτσι ώστε οι δύο αυτές γραμμές να είναι τόσο κοντά στην κορυφή. Μερικές φορές ο Πατριαρχικός σταυρός έχει μια σύντομη, διαγώνια γραμμή κοντά στο κάτω μέρος του. Αυτή η διαγώνια, χαμηλότερη γραμμή, συχνά εμφανίζεται στην ελληνική βυζαντινή εικονογραφία, την Ανατολική Ευρώπη, καθώς και την Ανατολική Ορθόδοξη εκκλησία. 
Το σύμβολο, που συχνά αναφέρεται ως πατριαρχικός σταυρός, εμφανίστηκε στη Βυζαντινή Αυτοκρατορία, σε μεγάλους αριθμούς, κατά τον 9ο αιώνα. Στη διάρκεια της Βυζαντινής Αυτοκρατορίας, ο διπλός σταυρός δεν ήταν θρησκευτικό, αλλά πολιτικό σύμβολο που χρησιμοποιούσαν οι δικαστικοί υπάλληλοι και οι Βυζαντινοί ιεραπόστολοι.
Ο Σέρβος Τσάρος [[Στέφανος Δουσάν]] απεικονίζεται κρατώντας τον Πατριαρχικό Σταυρό
Φρίντα Μπελινφάντε

Η Φρίντα Μπελινφάντε ("Frieda Belinfante", γέννηση Άμστερνταμ, 10 Μαΐου 1904 - Σάντα Φε, Νέο Μεξικό, 5 Μάρτιος 1995) ήταν Ολλανδέζα τσελίστρια, μαέστρος και μέλος της Ολλανδικής Αντίστασης κατά την διάρκεια του Β' Παγκοσμίου Πολέμου

Ήταν κόρη του Αρόν (Άρι) Μπελινφάντε και της Georgine Antoinette Hesse με καταγωγή από Σεφαρδίτες Εβραίους της Πορτογαλίας οι οποίοι έφτασαν στην Ολλανδία τον 17ο αιώνα. Άλλοι γνωστοί συγγενείς της ήταν οι συγγραφείς Εμιλί Μπελινφάντε και Ισαάκ Κοέν Μπελινφάντε, ο δάσκαλος Μόσες Κοέν Μπελινφάντε και η δημοσιογράφος Εμιλί Μπελινφάντε. Πολλοί από αυτούς χάθηκαν σε διάφορα ναζιστικά στρατόπεδα συγκέντρωσης κατά τη διάρκεια του Ολοκαυτώματος.

Η Φρίντα Μπελινφάντε ήταν λεσβία και καλή φίλη του Βίλλεμ Αροντέους, ενός από τους ηγέτες της Ράαντ βαν Βέρζετ ("Συμβούλιο Αντίστασης") και ανοιχτά ομοφυλόφιλου ανθρώπου. Συνεισέφερε δραστήρια στην Ολλανδική Αντίσταση, κυρίως πλαστογραφώντας προσωπικά έγγραφα για Εβραίους. Μαζί με τον Αροντέους ήταν μέλος της ομάδας που ανατίναξε το ληξιαρχείο του Άμστερνταμ στις 27 Μαρτίου 1943. Με την ενέργεια αυτή καταστράφηκαν χιλιάδες φάκελοι, και έτσι η προσπάθεια σύγκρισης των πλαστών εγγράφων με τα έγγραφα του ληξιαρχείου παρακωλύθηκε. Παρόλα αυτά, με τον καιρό η συνεισφορά της στην Αντίσταση ξεχάστηκε. 

Μετά τον πόλεμο, η Μπελινφάντε μετανάστευσε στις Ηνωμένες Πολιτείες και συνέχισε την μουσική της καριέρα. Για ένα διάστημα ήταν μαέστρος στην Φιλαρμονική της κομητείας Όραντζ, μέχρι να απολυθεί εξαιτίας του σεξουαλικού προσανατολισμού της. 

Πέθανε το 1995 από καρκίνο.

Η βιογραφία της Μπελινφάντε ήταν το θέμα του ντοκυμαντέρ "But I Was a Girl". Η ιστορία της παρουσιάστηκε και σε μία έκθεση που χρηματοδοτήθηκε από την Ολλανδική Κυβέρνηση, με θέμα την δίωξη των ομοφυλόφιλων και των λεσβιών κατά την διάρκεια του Β' Παγκοσμίου Πολέμου.
Κτήμα Συγγρού

thumb|234x234px|Ανδριάντας του Ανδρέα Συγγρού
Το Κτήμα Συγγρού, γνωστό και ως Δάσος Συγγρού ή Άλσος Συγγρού, εκτείνεται σε μία περιοχή 950 στρεμμάτων στα σύνορα των τριών όμορων δήμων της Κηφισιάς, του Αμαρουσίου και των Μελισσίων, με την κύρια είσοδό του να βρίσκεται επί της λεωφόρου Κηφισίας, στο ύψος του νοσοκομείου ΚΑΤ.
Europeana

Η Europeana ή Ευρωπαϊκή Ψηφιακή Βιβλιοθήκη άνοιξε τις πύλες της στο κοινό στις 20 Νοεμβρίου 2008. Η ευρωπαϊκή ψηφιακή βιβλιοθήκη δίνει πρόσβαση σε δύο εκατομμύρια βιβλία, χάρτες, ηχογραφήσεις, φωτογραφίες, αρχειακά έγγραφα, πίνακες και ταινίες, υλικά προερχόμενα από εθνικές βιβλιοθήκες και πολιτιστικά ιδρύματα των 27 κρατών μελών της Ευρωπαϊκής Ένωσης. Η e-βιβλιοθήκη, διαθέσιμη και στα ελληνικά, προσφέρει πρόσβαση σε δύο εκατομμύρια ψηφιοποιημένα βιβλία και άλλα έργα της ευρωπαϊκής πολιτιστικής κληρονομιάς, με την προοπτική να φτάσει τα δέκα εκατομμύρια έως το 2010.
Λιλαία

Η Λιλαία είναι χωριό του νομού Φωκίδας και ανήκει διοικητικά στον Δήμο Δελφών. Είναι κτισμένη σε υψόμετρο 330 μέτρων στο λεκανοπέδιο του Κηφισού κοντά στους πρόποδες του Παρνασσού. Ο πληθυσμός της σύμφωνα με την απογραφή του 2011 είναι 332 κάτοικοι. Μέχρι το 1920 ονομαζόταν Κάτω Αγόριανη, οπότε και μετονομάστηκε σε Λιλαία λόγω της αρχαίας Φωκικής πόλης Λιλαίας που βρισκόταν σε αυτή την περιοχή. Πολύ κοντά στην Λιλαία βρίσκονται οι πηγές του Κηφισού.

Πορεία του πληθυσμού:
Επτάλοφος Φωκίδας

μικρογραφία|Επτάλοφος (Αγόριανη) Φωκίδας
μικρογραφία|Επτάλοφος Φωκίδας
Ο Επτάλοφος ή Αγόριανη είναι χωριό του νομού Φωκίδας και ανήκει στον Δήμο Δελφών. Είναι χτισμένη σε υψόμετρο 830 μέτρων στις βορειοανατολικές πλαγιές του Παρνασσού. Ο πληθυσμός της σύμφωνα με την απογραφή του 2011 είναι 461 κάτοικοι. Μέχρι το 1927 ονομαζόταν Άνω Αγόριανη, οπότε και μετονομάστηκε σε Επτάλοφος. Ο Επτάλοφος γνωρίζει μεγάλη τουριστική ανάπτυξη τα τελευταία χρόνια λόγω της μικρής απόστασης που τον χωρίζει από τα χιονοδρομικά κέντρα του Παρνασσού, όπως επίσης και λόγω της θέσης του μέσα σε ελατοδάσος. Κατά τους χειμερινούς μήνες είναι πολύ συνηθισμένη η χιονόστρωση μέσα στον οικισμό. Η ανάπτυξη της περιοχής τουριστικά, έχει συγκρατήσει τον πληθυσμό στον Επτάλοφο ο οποίος μάλιστα τις τελευταίες δεκαετίες σημειώνει ελαφριά αύξηση. Ο καταρράκτης της Αγόριανης βρίσκεται κοντά στην κεντρική πλατεία του χωριού.
Δαύλεια

Η Δαύλεια είναι χωριό του νομού Βοιωτίας. Διοικητικά ανήκει στον δήμο Λεβαδέων, ενώ από το 1997 μέχρι το τέλος του 2010 αποτελούσε έδρα του καποδιστριακού δήμου Δαύλειας. Ο πληθυσμός της σύμφωνα με την απογραφή του 2011, ανέρχεται στους 1.232 κατοίκους.
Παγκόσμια Ημέρα Ειρήνης

250px|thumb|Η σημαία του Οργανισμού Ηνωμένων Εθνών
Η Παγκόσμια Ημέρα Ειρήνης καθιερώθηκε από τον Οργανισμό Ηνωμένων Εθνών το 1981, για να διαδώσει και για να δυναμώσει τα ιδανικά της ειρήνης και της μη βίας ανάμεσα στα έθνη. Από το 2001 η Ημέρα αυτή γιορτάζεται στις 21 Σεπτεμβρίου. Την ημέρα αυτή προγραμματίζονται εκδηλώσεις σε όλο τον κόσμο από τον ΟΗΕ, τις ΜΚΟ, από θρησκευτικές οργανώσεις και τις τοπικές κοινωνίες των πολιτών.
Ρόχους Μις

Ο Ρόχους Μις (γερμ. Rochus Misch, 29 Ιουλίου 1917 - 5 Σεπτεμβρίου 2013) ήταν μέλος της 1ης Μεραρχίας των SS, Leibstandarte SS Adolf Hitler με βαθμό Επιλοχία Β΄. Υπηρέτησε ως αγγελιαφόρος, σωματοφύλακας και τηλεφωνητής για τον Αδόλφο Χίτλερ. Ο Μις ήταν ο τελευταίος εναπομείνας αυτόπτης μάρτυρας εν ζωή των γεγονότων της αυτοκτονίας του Χίτλερ, της γυναίκας του, Εύας Μπράουν και της οικογένειας του Γιόζεφ Γκαίμπελς το 1945 στο Καταφύγιο του Χίτλερ.

Ο Ρόχους Μις, ο σωματοφύλακας του Χίτλερ και τελευταίος επιζών από το καταφύγιο, όπου πέρασε τις τελευταίες ημέρες της ζωής του ο ναζιστής δικτάτορας προτού αυτοκτονήσει, καθώς ο Κόκκινος Στρατός προέλαυνε στο Βερολίνο, πέθανε στην κατοικία του σε ηλικία 96 ετών.
Ο Μις πέθανε μετά από καρδιακό επεισόδιο.Ο Ρόχους Μις, ο οποίος ήταν ελαιοχρωματιστής, εντάχθηκε στα SS σε ηλικία 20 ετών. Τραυματίστηκε στην Πολωνία και όταν ανάρρωσε διορίστηκε στην καγκελαρία. Από το 1940 και για τα επόμενα πέντε χρόνια ήταν ο σωματοφύλακας, τηλεφωνητής και αγγελιαφόρος του Αδόλφου Χίτλερ. 
Στα 27 του χρόνια ήταν ένας από τους τελευταίους στρατιώτες που έφυγαν, στις 2 Μαΐου 1945, από το υπόγειο καταφύγιο του Βερολίνου όπου κρυβόταν ο Χίτλερ και ένας από τους ελάχιστους που είδαν το πτώμα του μετά την αυτοκτονία του.Ο Μις αιχμαλωτίστηκε από τους Σοβιετικούς στρατιώτες και πέρασε οκτώ χρόνια σε στρατόπεδα στο Καζακστάν και τη Σιβηρία. Επέστρεψε στο Βερολίνο το 1953 και ξανάρχισε να εργάζεται ως ελαιοχρωματιστής. Δεν πήρε ποτέ αποστάσεις από τον εθνοσοσιαλισμό και συνέχιζε μέχρι τέλους να περιγράφει τον Αδόλφο Χίτλερ ως «φιλικό» και «ευγενικό» άνθρωπο.Eίχε υποστηρίξει ότι η ζωή στο καταφύγιο κυλούσε «ομαλά» και ότι ο Χίτλερ, που τον αποκαλούσε «αφεντικό», ήταν «πολύ ήρεμος». Ο Μις είχε παραμείνει στο καταφύγιο ακόμη και αφού ο Χίτλερ διέταξε τους υπόλοιπους να το εγκαταλείψουν, λίγο πριν αυτοκτονήσει στις 30 Απριλίου 1945. «Ήμουν προετοιμασμένος για αυτό και περίμενα τη στιγμή» είχε πει διευκρινίζοντας ότι έμεινε γιατί «αυτό ήταν το καθήκον του ως στρατιώτη. Γεννήθηκε στο Αλτ Σβάλκοβιτς (Alt Schalkowitz) του Όπελν (Oppeln). Πέθανε το 2013 σε μεγάλη ηλικία.
Παγκόσμια Ημέρα Μουσικής

Η Παγκόσμια Ημέρα Μουσικής καθιερώθηκε το 1982 με πρωτοβουλία του, τότε, Γάλλου υπουργού πολιτισμού Ζακ Λανγκ (Jack Lang), του Γαλλικού Υπουργείου Πολιτισμού και την αιγίδα του Δήμου του Παρισιού.

Η Γιορτή της Μουσικής, από το 1985, εξαπλώθηκε έξω από τα Γαλλικά σύνορα και η Αθήνα, 1η Πολιτιστική πρωτεύουσα της Ευρώπης, με πρωτοβουλία της Μελίνας Μερκούρη, ήταν η πρώτη πόλη στην οποία η Γιορτή πραγματοποιήθηκε εκτός Γαλλίας.

Σήμερα η Παγκόσμια Ημέρα Μουσικής είναι ένα ευρωπαϊκό γεγονός, που διεξάγεται στις 21 Ιουνίου κάθε χρόνο σε 22 χώρες της Ευρώπης
Αλέξιος Κομνηνός

Με το όνομα Αλέξιος Κομνηνός μπορεί να αναφέρονται οι εξής:

* Αλέξιος Α΄ Κομνηνός (1048 – 1118), Βυζαντινός Αυτοκράτορας
* Αλέξιος Κομνηνός (κυβερνήτης Δυρραχίου) π.1077-μετά το 1108
* Αλέξιος Κομνηνός (συναυτοκράτορας) (1106 - 1142), ήταν ο πρωτότοκος γιος και συναυτοκράτορας (1122-1142) του Ιωάννη Β΄ Κομνηνού 
* Αλέξιος Κομνηνός (γιος Ανδρόνικου) π. 1135/42-μετά το 1182, πρωτοσεβαστός, εξάδελφος του Αλεξίου Β΄ Κομνηνού. 
* Αλέξιος Β΄ Κομνηνός (1169 – 1183), Βυζαντινός Αυτοκράτορας
* Αλέξιος Α' Μέγας Κομνηνός (1182 - 1222), Αυτοκράτορας της Τραπεζούντας
* Αλέξιος Β' Μέγας Κομνηνός (1282 - 1330), Αυτοκράτορας της Τραπεζούντας
* Αλέξιος Γ' Μέγας Κομνηνός (1338 - 1390), Αυτοκράτορας της Τραπεζούντας
* Αλέξιος Δ' Μέγας Κομνηνός (1382 - 1429), Αυτοκράτορας της Τραπεζούντας
Σεβαστός Λεοντιάδης

Ο Σεβαστός Λεοντιάδης (1690 - 1765) ήταν Έλληνας λόγιος από την Καστοριά, μαθητής του Μεθόδιου Ανθρακίτη. 

Σπούδασε στην Καστοριά και στα Ιωάννινα με τον Μεθόδιο Ανθρακίτη. Διηύθυνε τη Σχολή της Καστοριάς (1726-1728) Κατόπιν δίδαξε στην Κοζάνη (1728-1733) και διετέλεσε σχολάρχης στη Νέα Ακαδημία Μοσχοπόλεως της σημερινής Βορείου Ηπείρου Προς τιμήν του δόθηκε το όνομά του σε οδό στην πόλη της Καστοριάς, στα όρια του οικισμού Χλόης.
Μέτωπο Ριζοσπαστικής Αριστεράς

Το Μέτωπο Ριζοσπαστικής Αριστεράς (ΜΕ.Ρ.Α.) υπήρξε ένα ενωτικό σχήμα πολιτικών οργανώσεων και κομμάτων της αντικαπιταλιστικής, κομμουνιστικής Αριστεράς κατά την περίοδο 1999-2009.
Οργάνωση για την Ανασυγκρότηση του Κομμουνιστικού Κόμματος Ελλάδας

Η Οργάνωση για την Ανασυγκρότηση του Κομμουνιστικού Κόμματος Ελλάδας (Ο.Α.Κ.Κ.Ε.) είναι μια μαρξιστική-λενινιστική-μαοϊκή ελληνική πολιτική οργάνωση, που ιδρύθηκε το 1985. Γραμματέας της Κεντρικής Επιτροπής της οργάνωσης είναι ο Ηλίας Ζαφειρόπουλος.

Συνδικαλιστική παράταξη της Ο.Α.Κ.Κ.Ε. είναι ο ΕΡΓΑΣ, ενώ εκδίδει και τη μηνιαία εφημερίδα «"Νέα Ανατολή"».
Γενετική των πληθυσμών

Η Γενετική των πληθυσμών, ή Πληθυσμιακή Γενετική είναι ιδιαίτερος κλάδος της Γενετικής και της εφαρμοσμένης Βιολογίας. Ασχολείται με την γενετική δομή των πληθυσμών και την επίλυση πληθυσμιακών προβλημάτων που ερευνώνται με βάση των μεθόδων της σύγχρονης Βιομετρίας. Δηλαδή με τους τύπους και τις συχνότητες των γονιδίων και των γονότυπων που τους αντιπροσωπεύουν καθώς και με τους μηχανισμούς (φυσική επιλογή, γενετική μετάλλαξη, γενετική παρέκκλιση, γονιδιακή ροή) οι οποίοι μεταβάλλουν την γενετική δομή των πληθυσμών. Αποτελεί βασική επιστήμη για την γενετική βελτίωση οργανισμών, ενώ συμμετέχει στην (και συμπληρώνεται από την) σύγχρονη εξελικτική σύνθεση, μια ενοποιημένη θεωρία για την προέλευση και συμπεριφορά όλων των μορφών ζωής στον πλανήτη (πρώην "εξελικτική θεωρία"). Όπως προδίδει το όνομά της, έχει μια προοπτική με κέντρο τον πληθυσμό, παρά το άτομο.
Ανορθωτικό Κόμμα Εργαζόμενου Λαού

Το Ανορθωτικό Κόμμα Εργαζόμενου Λαού (ΑΚΕΛ) είναι κυπριακό πολιτικό κόμμα, ένα από τα τρία κυρίαρχα κόμματα του πολιτικού σκηνικού της Κύπρου. Αποτελεί μετεξέλιξη του Κομμουνιστικού Κόμματος Κύπρου. Ιδρύθηκε το 1926 ως Κομμουνιστικό Κόμμα Κύπρου και μετέπειτα το 1941 ιδρύεται το Ανορθωτικό Κόμμα Εργαζόμενου Λαού και συγχωνεύονται το 1944 ως ΚΚΚ-ΑΚΕΛ. Σημερινός γενικός γραμματέας του κόμματος είναι ο Άνδρος Κυπριανού.

Το ΑΚΕΛ υπηρέτησε ως κυβέρνηση της Κύπρου από το 2008 μέχρι το 2013, με Πρόεδρο το Δημήτρη Χριστόφια.

Το κόμμα εκπροσωπείται στη Βουλή των Αντιπροσώπων από δεκαπέντε βουλευτές. Στο Ευρωπαϊκό Κοινοβούλιο είναι μέλος της Ευρωπαϊκής Ενωτικής Αριστεράς και εκπροσωπείται με δύο ευρωβουλευτές.
Νικ Γκρίφιν

O Νικ Γκρίφιν ("Nick Griffin", Λονδίνο, 1 Μαρτίου 1959) είναι Άγγλος πολιτικός, που ήταν αρχηγός του ακροδεξιού Βρετανικού Εθνικού Κόμματος από το 2010 ως την αποπομπή του, το 2014.

Το 1995 εντάχθηκε στο Βρετανικό Εθνικό Κόμμα (BNP), στο οποίο έγινε εκδότης του κομματικού εντύπου Spearhead(λόγχη) και κομματικός εκπρόσωπος. Σε αρκετές περιπτώσεις ο Γκρίφιν εξέφρασε θετικές απόψεις για τον Χίτλερ. Επίσης, είναι γνωστός αρνητής του ολοκαυτώματος. Το 1998 του επιβλήθηκαν κυρώσεις για τις ρατσιστικές απόψεις που εξέφρασε στο έντυπο The Rune (έκδοση Νο. 12/1997) στο οποίο μεταξύ άλλων χαρακτήρισε τους μαύρους ως "ράτσα σκλάβων".

Το 1999 έγινε αρχηγός του κόμματος, παίρνοντας τη θέση του Τζον Τύνταλ, ο οποίος ήταν και ο ιδρυτής του. Θέλησε να δώσει στο κόμμα μια νέα εικόνα, αφαιρώντας από τις δημόσιες εμφανίσεις σύμβολα που παρέπεμπαν στο ναζισμό (τα οποία είχαν χρησιμοποιηθεί από τον προκάτοχό του).

Στις Ευρωεκλογές του 2009, είχε εκλεγεί ευρωβουλευτής με το κόμμα του και είχε εκπροσωπήσει τη χώρα του στο Ευρωπαϊκό Κοινοβούλιο με τον άλλο ευρωβουλευτή του κόμματός του Άντριου Μπρονς.

To 2014 ήρθε σε ρήξη με το BNP, και πλέον είναι επικεφαλής του Κόμματος Βρεττανικής Ενότητας.
Φαινότυπος

Φαινότυπος είναι όλα τα μορφολογικά, παραγωγικά, ηθολογικά κ.λ.π. χαρακτηριστικά που εκδηλώνει ένας οργανισμός σε μία δεδομένη στιγμή, δηλαδή το μέρος του γονοτύπου του οργανισμού το οποίο μπορούμε (άμεσα ή έμμεσα) να παρατηρήσουμε.

Είναι κοινώς αποδεκτό ότι ο φαινότυπος ενός ατόμου εξαρτάται:

* Από τον γονότυπο που κληρονόμησε από τους γονείς του
* Από μη κληρονομικές περιβαλλοντικές επιδράσεις
* Από αλληλεπιδράσεις μεταξύ των δύο προηγούμενων
* Την τυχαία διαφοροποίηση
Έτσι, δύο άτομα με τον ίδιο ακριβώς γονότυπο, αλλά μεγαλωμένοι σε διαφορετικά περιβάλλοντα, πιθανότατα θα διαφέρουν στον φαινότυπό τους. Επίσης ρόλο παίζει και η ακρίβεια-αυστηρότητα των μετρήσεων, αν π.χ. συγκρίνουμε ομοαμνιακούς κλώνους θηλαστικών πάντα θα διαφέρουν μεταξύ τους σε απόλυτες μετρήσεις οργανιδίων αλλά δύναται να παρουσιάζουν και εμφανείς χρωματικές διαφορές.
Γονότυπος

Εδώ φαίνεται η σχέση μεταξύ γονοτύπου και [[φαινότυπος|φαινοτύπου]] για το χρώμα των πετάλων στο λουλούδι του φασολιού. Τα Β και b είναι γονίδια για το χρώμα, ενώ στα μικρά τετράγωνα φαίνονται τα λουλούδια που προκύπτουν από τη σύζευξη του [[αρσενικό|αρσενικού]] με το [[θηλυκό]] λουλούδι. 
Γονότυπος ("genotype") καλείται το σύνολο των γονιδίων ενός οργανισμού, δηλαδή το σύνολο των αλληλομόρφων που απαρτίζουν το DNA του. Με αυτόν τον ορισμό, είναι ένα μέγεθος το οποίο δεν είναι παρατηρήσιμο. Για λόγους πρακτικούς ο γονότυπος μπορεί να αναφέρεται στη γονιδιακή σύσταση του οργανισμού σε έναν ή περισσότερους γονιδιακούς τόπους, οι οποίοι συνήθως αφορούν μια συγκεκριμένη ιδιότητα του οργανισμού. Για παράδειγμα, το γονίδιο για τον αλφισμό έχει δύο μορφές αλληλομόρφων, το επικρατές "Α" και το υπολειπόμενο "a", οπότε υπάρχουν τρεις πιθανοί γονότυποι: "AA" (ομοζυγωτικό επικρατές), Aa (ετεροζυγωτικό), aa (ομοζυγωτικό υπολειπόμενο).
Λεκανοπέδιο Αττικής

Το Λεκανοπέδιο Αττικής, γνωστό και ως Λεκανοπέδιο Αθηνών ή Αθηναϊκό Πεδίο, είναι ο πεδινός γεωγραφικός χώρος στο κέντρο της Αττικής, εντός του οποίου έχει αναπτυχθεί το πολεοδομικό συγκρότημα Αθηνών–Πειραιώς. Αποτελεί την πιο πυκνοκατοικημένη περιοχή της Ελλάδας.

Περιβάλλεται ημικυκλικά από τα όρη Αιγάλεω (Δ), Ποικίλο (Δ-ΒΔ), Πάρνηθα (Β), Πεντέλη (ΒΑ) και Υμηττό (Α), ενώ στα νότια βρέχεται από το Σαρωνικό κόλπο.

Μεγαλύτερος ποταμός της περιοχής είναι ο Κηφισός, μήκους 27 χιλιομέτρων, ο οποίος πηγάζει από την Πάρνηθα και την Πεντέλη, διαρέει το λεκανοπέδιο με κατεύθυνση από βορρά προς νότο κι εκβάλλει στον Φαληρικό όρμο στον Σαρωνικό. Το μεγαλύτερο τμήμα της διαδρομής του ποταμού έχει διαμορφωθεί από τα μέσα του 20ού αιώνα σε ανοικτό αγωγό, ο οποίος αργότερα καλύφθηκε από τον εθνικό αυτοκινητόδρομο Α1.
Λίμνη Γουίλερ

Η Λίμνη Γουίλερ (Wheeler Lake) βρίσκεται στο βόρειο τμήμα της πολιτείας Αλαμπάμα των ΗΠΑ, μεταξύ της Ρότζερσβιλ και της Χάντσβιλ. Είναι η δεύτερη μεγαλύτερη λίμνη της πολιτείας με έκταση 272 τ.χλμ. Δημιουργήθηκε από το Φράγμα Γουίλερ (Wheeler Dam) κατά μήκος του ποταμού Τενεσί σε μήκος 96,5 χλμ. από το Φράγμα Γουίλερ έως το Φράγμα Γκίντερσβιλ. Προσελκύει ετησίως περίπου 4 εκατομμύρια επισκέπτες. Λίγα μίλια μακρύτερα είναι το Εθνικό Καταφύγιο Άγριας Ζωής Γουίλερ.
Πειρατικό Κόμμα της Αυστρίας

To Πειρατικό Κόμμα της Αυστρίας (γερμ. Piratenpartei Österreichs, PPÖ) είναι το Αυστριακό παρακλάδι του Πειρατικού Κόμματος, κινήματος που δραστηριοποιείται για την ελευθερία της πληροφορίας και την προστασία των προσωπικών δεδομένων. Ιδρύθηκε πριν τις εκλογές του 2006 στην Αυστρία, αλλά απέτυχε να συγκεντρώσει τον απαραίτητο αριθμό υπογραφών για να λάβει μέρος στις εκλογές.
Πάπας Στέφανος Α΄

Ο Πάπας Στέφανος Α΄ (12 Μαΐου 254 – 2 Αυγούστου 257) ήταν εκ γενετής Ρωμαίος, αλλά ελληνικής καταγωγής, σύμφωνα με το "Liber Pontificalis". Έγινε επίσκοπος της εκκλησίας της Ρώμης διαδεχόμενος τον Λούκιο Α', του οποίου διετέλεσε αρχιδιάκονος, μετά από δίμηνη χηρεία του παπικού θρόνου.

Θεωρείται σημαντικός επίσκοπος Ρώμης σε ζητήματα κύρους της αποστολικής έδρας και είναι κυρίως γνωστός για τις συγκρούσεις του με τον ισχυρό επίσκοπο Κυπριανό Καρχηδόνος. Εκείνη την εποχή, η Εκκλησία αντιμετώπιζε εσωτερικά και εξωτερικά προβλήματα: Μετά τους διωγμούς του Δεκίου (250-251), προέκυψε διαφωνία σχετικά με το πώς θα αντιμετωπίζονταν αυτοί που παρεξέκλιναν από την πίστη. Ο Φαουστίνος, επίσκοπος Λυών, ζήτησε από τον Στέφανο να λάβει μέτρα κατά του Μαρκιανού, επισκόπου Αρελάτης ("Arles"), ο οποίος αρνούνταν να δώσει συγχώρηση και να έρθει σε κοινωνία με τους λεγόμενους «πεπτωκότες» ("lapsii"), οι οποίοι μετανοούσαν και ζητούσαν να επιστρέψουν στην Εκκλησία. Και άλλοι επίσκοποι, με επικεφαλής τον «αντίπαπα» Νοβατιανό, ακολούθησαν αυτή τη σκληρή γραμμή, η οποία ονομάστηκε και «νοβατιανισμός». Ο Στέφανος όμως, μπροστά στη σκληρότητα των διωγμών και στην ανάγκη συσπείρωσης των χριστιανών, έκανε δεκτούς χωρίς αναβαπτισμό όσους πλανήθηκαν από αιρέσεις ή θυσίασαν σε θεούς ή υπέγραψαν αποκήρυξη του Χριστού και κατόπιν μετανόησαν και επέστρεψαν. Προκειμένου να επιβάλει την άποψη αυτή, ο Στέφανος στήριξε την αυθεντία του επισκόπου Ρώμης στο ευαγγελικό χωρίο «», πράγμα το οποίο συνέβαινε για δεύτερη φορά (η πρώτη είχε συμβεί επί Πάπα Κάλλιστου Α΄). Στην επιεική αυτή στάση αντιτάχθηκαν ο Καισαρείας Φιρμιλιανός, ο Καρθαγένης Κυπριανός και σύνοδος 85 επισκόπων της Βόρειας Αφρικής, οι οποίοι θεωρούσαν τον αναβαπτισμό απαραίτητο σε τέτοιες περιπτώσεις, πριν την αποδοχή στην Ευχαριστία.

Το «"Depositio Episcoporum"» του 354 δεν αναφέρει το Στέφανο ως μάρτυρα. Η αναφορά του ως μάρτυρα από κάποιες πηγές οφείλεται σε σύγχυση με το διάδοχό του, Σίξτο Β΄, ο οποίος μαρτύρησε τον Αύγουστο του 258, κατά τους διωγμούς του Βαλεριανού, οπότε αποκεφαλίστηκε καθώς τελούσε την Ευχαριστία στις κατακόμβες. Η Καθολική Εκκλησία τιμά τη μνήμη του Στεφάνου στις 2 Αυγούστου και η Ορθόδοξη στις 3 Αυγούστου. Θεωρείται προστάτης της πόλης Χβαρ της Κροατίας.
1,1-διμεθυλοκυκλοπροπάνιο

Το 1,1-διμεθυλοκυκλοπροπάνιο (αγγλικά "1,1-Dimethylcyclopropane") είναι οργανική χημική ένωση, που περιέχει άνθρακα και υδρογόνο, δηλαδή είναι υδρογονάνθρακας, με μοριακό τύπο C5H10 ή πιο αναλυτικά 1,1-(CH3)2(C3H4). Πιο συγκεκριμένα, είναι ένας αλεικυκλικός υδρογονάνθρακας. Δομικά αποτελείται από έναν κυκλοπροπανικό δακτύλιο (δηλαδή ανήκει στα «θυγατρικά» κυκλοπροπάνια) και από δύο (2) μεθυλομάδες (CH3-), ενωμένες και οι δύο στο ίδιο (#1) κυκλοπροπανικό άτομο άνθρακα. Το 1,1-διμεθυλοκυκλοπροπάνιο ανήκει στην ομόλογη σειρά των κυκλοαλκανίων, δηλαδή των κορεσμένων υδρογονανθράκων με έναν (τουλάχιστον) δακτύλιο.
Μάχη του Γκέτισμπεργκ

Η Μάχη του Γκέτισμπεργκ (1-3 Ιουλίου 1863), που έλαβε χώρα μέσα και γύρω από την πόλη του Γκέτισμπεργκ, ως μέρος της Εκστρατείας του Γκέτισμπεργκ, ήταν η μάχη με τον μεγαλύτερο αριθμό απωλειών στον Αμερικανικό Εμφύλιο Πόλεμο.ΟΙ δυο αντιμαχόμενες πλευρές συναντήθηκαν την 1η Ιουλίου και η σύγκρουση διήρκεσε ως την 3η Ιουλίου 1863. Οι δύο αντίπαλοι αρχηγοί ήταν ο Τζωρτζ Μηντ με 93.921 βόρειους στρατιώτες και ο Ρόμπερτ Λη με 71.699 νότιους στρατιώτες. Νικητές της μάχης αναδείχθηκαν οι βόρειοι. Θεωρείται μια από τις μεγαλύτερες μάχες του αμερικανικού εμφυλίου πολέμου.
Τροντσάνο Βερτσελλέζε

Το Τροντσάνο Βερτσελλέζε (ιταλικά: "Tronzano Vercellese") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 50χμ. βορειοανατολικά του Τορίνου και 20χμ. δυτικά του Βερτσέλλι.

Συνορεύει με τους εξής δήμους: Αλίτσε Καστέλλο, Κρόβα, Μπιανζέ, Μπόργκο ντ'Άλε, Ρονσέκκο, Σαν Τζερμάνο Βερτσελλέζε και Σαντιά.
Χαντισέ

Η Χαντισέ, γεννημένη ως Χαντισέ Ατσίκγκιοζ (τούρκικα: "Hadise Açıkgöz", 22 Οκτωβρίου 1985) είναι Τουρκάλα τραγουδίστρια, χορεύτρια, στιχουργός και παρουσιάστρια.
Πιερ Νγκαϊονί

Ο Πιερ Νγκαϊονί ("Pierre Ngaiohni") είναι πολιτικός από τη Νέα Καληδονία. Κανάκ στην καταγωγή, τάσσεται υπέρ της ανεξαρτησίας από τη Γαλλία. Εξελέγη Αντιπρόεδρος στις 15 Ιουνίου του 2009 και αντικατέστησε τον Ντεβέ Γκοροντέι.
Ρόι Λίχτενσταϊν

Γλυπτό του Ρόι Λίχτενσταϊν στη [[Βαρκελώνη]]
Ο Ρόι Λίχτενσταϊν ("Roy Fox Lichtenstein", Νέα Υόρκη, 27 Οκτωβρίου 1923 - Νέα Υόρκη, 29 Σεπτεμβρίου 1997) ήταν Αμερικανός καλλιτέχνης της Ποπ Αρτ. Είναι γνωστός για το στυλ ζωγραφικής του, που μοιάζει πολύ με σχεδιασμό κόμικς. Θεωρείται ως ένας από τους μεγαλύτερους καλλιτέχνες της μοντέρνας τέχνης.
Πρωτογενής παραγωγή

Πρωτογενής παραγωγή στην Οικονομική Επιστήμη ονομάζεται ο παραγωγικός τομέας δραστηριοτήτων με αντικείμενο την απόκτηση ή απόσπαση αγαθών (πρώτων υλών) άμεσης ή έμμεσης κατανάλωσης, κατ' ευθείαν από την φύση (γεωργία, αλιεία, κτηνοτροφία, μελισσοκομία, δασοκομία, θήρα, εξόρυξη μεταλλευμάτων κλπ). Ο πρωτογενής τομέας παραγωγής αποτελεί ως απασχόληση πηγή εισοδήματος για μεγάλο τμήμα του παγκόσμιου πληθυσμού.

Η απόσπαση πραγματοποιείται, είτε με τη συλλογή (συλλεκτικές επιχειρήσεις), είτε με την εξόρυξη (εξορυκτικές επιχειρήσεις) από το έδαφος ή το υπέδαφος. Επομένως, στην πρώτη φάση της παραγωγικής διαδικασίας, τα προϊόντα (αγαθά) πρωτογενούς παραγωγής καταναλώνονται από τους ανθρώπους, όπως έχουν, χωρίς να υποστούν καμία επεξεργασία, ή μεταποίηση-μετασχηματισμό όπως π.χ. αυγά, γάλα, χόρτα, φρούτα, λαχανικά, μέλι, καρποί, ψάρια, κ.λπ.
Κατηγορία:Παραγωγή
Μετρό Αθήνας

Ο [[Σταθμός Πειραιά (Μετρό Αθήνας)|σταθμός Πειραιά]], χτισμένος τη δεκαετία του 1920
Το σήμα του μετρό (γραμμή 2) της Αθήνας στην έξοδο του [[Σταθμός Ακρόπολης (Μετρό Αθήνας)|σταθμού Ακρόπολης]]
Κλίμακες στο [[Σταθμός Κεραμεικού (Μετρό Αθήνας)|σταθμό Κεραμεικού]]

Το Μετρό της Αθήνας είναι ένα δίκτυο υπογείων, επιγείων και υπέργειων αστικών σιδηροδρόμων της Αττικής και συγκεκριμένα των περιοχών της Μητροπολιτικής περιοχής της Αθήνας. Παραμένει μέχρι να ολοκληρωθούν οι εργασίες του Μετρό Θεσσαλονίκης, το μοναδικό δίκτυο μετρό στην Ελλάδα. Εξυπηρετεί την Μητροπολιτική περιοχή της Αθήνας, η οποία έχει πληθυσμό 3,5 εκατομμυρίων κατοίκων, σύμφωνα με την απογραφή του 2011, ενώ παράλληλα συνδέεται με τον Προαστιακό Σιδηρόδρομο καθώς και το δίκτυο του τραμ σχηματίζοντας έτσι ένα ενιαίο δίκτυο το οποίο εξυπηρετεί το μεγαλύτερο μέρος της Αττικής. Το μετρό της Αθήνας προσφέρει, εκτός άλλων, πρόσβαση στο Διεθνές Αεροδρόμιο Αθηνών «Ελευθέριος Βενιζέλος» που βρίσκεται στην πεδιάδα των Μεσογείων, στην Ανατολική Αττική, καθώς και στο Λιμάνι του Πειραιά.

Το δίκτυο μετρό της Αθήνας αποτελείται από 3 γραμμές, με 64 συνολικά σταθμούς. Σε καθημερινή βάση, με το μετρό μετακινούνται κατά μέσον όρο 614.000 επιβάτες στην μητροπολιτική περιοχή της πρωτεύουσας. Σε πανευρωπαϊκό επίπεδο, το μετρό Αθήνας βρίσκεται στην 17η θέση και σε βαλκανικό επίπεδο στην 2η θέση μετά από αυτό της Κωνσταντινούπολης.

Η Γραμμή 1 λειτουργεί από το 1869 και είναι στο μεγαλύτερο μέρος της επίγεια - μόνο ένα τμήμα της στο κέντρο της πόλης είναι υπόγειο. Οι πιο σύγχρονες Γραμμές 2 και 3 λειτουργούν από το 2000 και είναι σχεδόν εξ ολοκλήρου υπόγειες, καθώς επίγειο είναι μόνο το τμήμα της Γραμμής 3 στην κεντρική νησίδα της Αττικής Οδού, το οποίο είναι κοινό με μία γραμμή του Προαστιακού Σιδηροδρόμου.

Το συνεχιζόμενο έργο ανάπτυξης του δικτύου Μετρό της Αθήνας έχει αναλάβει η εταιρεία δημοσίου συμφέροντος Αττικό Μετρό. Το διάστημα 2000 - 2013, προστέθηκαν 22 σταθμοί μετρό στο δίκτυο. Οι πιο πρόσφατες επεκτάσεις του δικτύου ξεκίνησαν τη λειτουργία τους το 2013 σε διάστημα οκτώ μηνών, κατά το οποίο παραδόθηκαν δύο επεκτάσεις της Γραμμής 2 με 6 συνολικά σταθμούς, και μία δυτική επέκταση της Γραμμής 3 με έναν σταθμό. Η επόμενη επέκταση του δικτύου είναι αυτή της Γραμμής 3 από τα Μανιάτικα προς το Δημοτικό Θέατρο Πειραιά, μήκους 3,3 χλμ. με 3 νέους σταθμούς.
Ούγκο Έρφουρτ

Ο Ούγκο Έρφουρτ (Hugo Erfurth) (14 Οκτωβρίου 1874, Χάλε, Γερμανία – 14 Φεβρουαρίου 1948, Γκαϊενχόφεν) ήταν Γερμανός φωτογράφος διάσημος κυρίως για πορτρέτα καλλιτεχνών, διανοούμενων, και προσωπικοτήτων της δεκαετίας του '20. Παρά το γεγονός ότι κατέληξε φωτογράφος, οι εγκύκλιες σπουδές του έγιναν στην Εμπορική Σχολή της Δρέσδης. Αργότερα από το 1892 έως 1896 έγινε μαθητευόμενος φωτογράφος και από το 1896 έως το 1925 εργάστηκε, επίσης στη Δρέσδη, ως πορτρετίστας φωτογράφος. 

Στην ίδια περίοδο έκανε τα φωτογραφικά ή σχεδιαστικά πορτρέτα πολλών καλλιτεχνών που σύχναζαν εκείνη την εποχή στο εργαστήρι του, ανάμεσά τους ο ζωγράφος Όττο Ντιξ (Otto Dix) και ο Πάουλ Κλέε (Paul Klee). Στην περίοδο 1924 - 1948 ήταν πρόεδρος της κριτικής επιτροπής της "Gesellschaft Deutscher Lichtbildner" (GDL), οργάνωσης των κορυφαίων Γερμανών φωτογράφων και αρχαιότερης οργάνωσης φωτογράφων στην Γερμανία. Εργάστηκε στην Κολωνία, από το 1934 ως το 1943 και στο Γκαϊενχόφεν (Gaienhofen) από το 1943 μέχρι τον θάνατό του.

Ο Έρφουρτ έκανε φυσική χρήση του φωτός και διακρινόταν για την άρτια τεχνική, ενίοτε πειραματική, της εκτύπωσης των φωτογραφιών του. Από το 1927, άρχισε να πειραματίζεται με φωτογραφήματα τοποθετώντας αντικείμενα ανάμεσα σε πηγή φωτός και φωτοευαίσθητο χαρτί και βιομηχανικές εικόνες. Το μεγαλύτερο μέρος του έργου του καταστράφηκε κατά τη διάρκεια του Β' Π.Π. μετά τον βομβαρδισμό του εργαστηρίου του. 

Η γερμανική πόλη Λεβερκούζεν και η εκεί εδρεύουσα εταιρεία Agfa ίδρυσαν ένα διεθνές βραβείο φωτογραφίας που φέρει το όνομά του.
IMAP

To Internet Message Access Protocol ή IMAP είναι ένα Διαδικτυακό πρωτόκολλο, το οποίο συνδυάζει μερικές από τις δυνατότητες που προσφέρουν το πρωτόκολλο POP3 (Post Office Protocol) και το ηλεκτρονικό ταχυδρομείο μέσω Παγκόσμιου Ιστού (webmail), αφού επιτρέπει την προαιρετική αποθήκευση μηνυμάτων στον υπολογιστή του χρήστη. Ταυτόχρονα διατηρείται και ένα αντίγραφο της αλληλογραφίας στον διακομιστή (server). Η πρόσβαση σε έναν λογαριασμό ηλεκτρονικού ταχυδρομείου πραγματοποιείται μέσω ενός ειδικού προγράμματος αλληλογραφίας (προγράμματος-πελάτη όπως π.χ. το Mozilla Thunderbird). Συνήθως τα προγράμματα που υποστηρίζουν το POP3 υποστηρίζουν και το IMAP. Σε οποιονδήποτε υπολογιστή και αν βρίσκεται ο χρήστης και οποιοδήποτε πρόγραμμα ηλεκτρονικής αλληλογραφίας και αν χρησιμοποιεί για να έχει πρόσβαση στο λογαριασμό του, το IMAP τα "βλέπει" όλα με την ίδια δομή.
Τα Άνθη του Κακού

thumb||right|250px|Εικονογράφηση της έκδοσης "Fleurs du Mal" του 1900.
Τα Άνθη του Κακού (πρωτότυπος τίτλος στα γαλλικα "Les Fleurs du Mal") είναι συλλογή ποιημάτων του Σαρλ Μπωντλαίρ. Πρωτοκυκλοφόρησε σε τρεις διαφορετικές εκδόσεις μεταξύ 1857 και 1868. Εξαιτίας της πρώτης έκδοσης ο Μπωντλαίρ καταδικάστηκε για προσβολή της δημοσίας αιδούς, και έξι από τα ποιήματα του απαγορεύτηκαν.

Το έργο του αυτό, που σήμερα θεωρείται ως το κυριότερο του Μπωντλαίρ, ασχολείται με τους κατοίκους της μεγαλούπολης και την ανία που περιστασιακά αισθάνονται. Επηρέασε το έργο του Ρεμπώ, του Βερλαίν και του Μαλαρμέ και αναγνωρίζεται σήμερα ως η απαρχή της μοντέρνας ευρωπαϊκής ποίησης.
Βασίλης Λυμπέρης

thumb|right|400px
Ο Βασίλης Λυμπέρης (1945 – 25 Αυγούστου 1972) - συζυγοκτόνος, γυναικοκτόνος και οικογενειοκτόνος - ήταν ο τελευταίος πολίτης ο οποίος εκτελέστηκε μετά από καταδίκη σε βάρος του για ποινικό αδίκημα. Η εκτέλεσή του (Ηράκλειο Κρήτης, πεδίο βολής της ΣΕΑΠ, 25 Αυγούστου 1972) έμελλε να είναι η τελευταία περίπτωση εφαρμογής της θανατικής ποινής στην ιστορία της Ελλάδας. Τα δικαστήρια συνέχισαν να καταδικάζουν ανθρώπους «"εις θάνατον"» και μετά τον Λυμπέρη αλλά τελικά κανένας δεν εκτελέστηκε μέχρι την οριστική κατάργηση της θανατικής ποινής από την κυβέρνηση του Ανδρέα Παπανδρέου το Δεκέμβριο του 1993.

Ο 27χρονος Λυμπέρης καταδικάστηκε σε θάνατο, καθώς κρίθηκε από το Πενταμελές Εφετείο (Κακουργιοδικείο) της Αθήνας ένοχος με την κατηγορία ότι έκαψε ζωντανούς:

* Την εν διαστάσει σύζυγό του Βασιλική Λυμπέρη, 24 ετών
* Την πεθερά του Αντιγόνη Μάρκου, 55 ετών
* Την κόρη του Παναγιώτα Λυμπέρη, 2½ ετών
* Τον γιο του Γιώργο Λυμπέρη, ενός έτους

Το περιστατικό συνέβη τη νύχτα της 4ης Ιανουαρίου 1972 και τις πρώτες πρωινές ώρες της 5ης Ιανουαρίου στο σπίτι των θυμάτων στο Χαλάνδρι, ενώ ο δράστης είχε και τρεις φίλους του συνεργούς στο έγκλημα. Η πεθερά και τα παιδιά ξεψύχησαν ακαριαία, αλλά η σύζυγός του έζησε μέχρι το μεσημέρι της 5ης Ιανουαρίου και ήταν αυτή που κατήγγειλε το περιστατικό από το νοσοκομείο. Η υπόθεση είχε απασχολήσει έντονα την κοινή γνώμη την εποχή εκείνη.

Μετά το πέρας της ακροαματικής διαδικασίας (6 Μαΐου 1972) ο Λυμπέρης καταδικάστηκε τετράκις «"εις θάνατον"» (για καθένα από τα θύματα ξεχωριστά), όπως και ένας από τους συνεργούς του (ο 18χρονος Παύλος Αγγελόπουλος), ενώ οι υπόλοιποι δύο καταδικάστηκαν σε μικρότερες ποινές.
Socrates Drank the Conium

Οι Socrates (πλήρες όνομα: Socrates Drank the Conium) είναι ελληνικό progressive rock μουσικό συγκρότημα που σχηματίστηκε το 1969 στον Πειραιά από τους Γιάννη Σπάθα (κιθάρα), Αντώνη Τουρκογιώργη (μπάσο, τραγούδι) και Ηλία Μπουκουβάλα (ντραμς). Έχουν κυκλοφορήσει επτά studio albums και είναι γνωστότεροι για τραγούδια μεταξύ των οποίων τα "Starvation" και "Mountains". Γράφουν και σε αγγλικό στίχο. Ο ήχος τους είναι προσωπικός με κάποιες επιρροές από Τζίμι Χέντριξ, Φρανκ Ζάπα, Cream και άλλους. Το άλμπουμ τους "Phos" ήταν το κορυφαίο σε πωλήσεις ελληνικό rock album της δεκαετίας του 1970, πουλώντας περισσότερα από 200.000 άλμπουμς.
Μάχη της στενωπού Κλειδίου

Η Μάχη της στενωπού Κλειδίου, επίσης γνωστή και ως Μάχη της Bεύης, έλαβε χώρα στις 11 και 12 Απριλίου 1941, μεταξύ των συμμαχικών δυνάμεων και των στρατευμάτων της Ναζιστικής Γερμανίας και αποτέλεσε τμήμα της ευρύτερης γερμανικής εισβολής (επιχείρηση Μαρίτα) στην Ελλάδα κατά τη διάρκεια του Δευτέρου Παγκοσμίου Πολέμου.
Άκανθα

Η Άκανθα (επιστ. Άκανθος, Acanthus) είναι γένος αγριολούλουδων, πολύ συνηθισμένη στον μεσογειακό χώρο. Είναι πολυετές φυτό με περίοδο ανθοφορίας από τον Απρίλιο μέχρι τον Ιούλιο. Αναπτύσσεται συνήθως σε χαμηλότερα υψόμετρα και σε παραθαλάσσιες περιοχές. Τα άνθη του φυτού αναπτύσσονται πάνω στον κεντρικό όρθιο βλαστό.
Μακαρθισμός

Ως Μακαρθισμός (αγγλ.: McCarthyism) έχει καθιερωθεί, ιδιαίτερα στις Η.Π.Α., η πολιτικά κατευθυνόμενη δραστηριότητα - μέθοδος που αφορά τη μαζική απαγγελία κατηγοριών για ανυπακοή, προδοσία χωρίς να συνοδεύεται όμως από ουσιαστικά αποδεικτικά στοιχεία. Ο όρος αυτός περιγράφει κυρίως συστηματικές ενέργειες στις Ηνωμένες Πολιτείες κατά την περίοδο του "Ερυθρού Τρόμου" (αγγλ.: Red Scare), που διήρκεσε από τα τέλη της δεκαετίας του 1940 ως τα τέλη της δεκαετίας του 1950. Στη συγκεκριμένη χρονική περίοδο, υπήρξε έντονος ο φόβος για πιθανή κομμουνιστική επιρροή αμερικανικών ιδρυμάτων και οργανισμών μέσω σοβιετικών πρακτόρων. 

Με την επίμονη έρευνα για εξακρίβωση κομμουνιστικών επιρροών, που είχε αναλάβει ο Αμερικανός γερουσιαστής Τζόζεφ Μακάρθυ, ο όρος Μακαρθισμός απέκτησε μια πιο ευρεία έννοια, περιγράφοντας την ιδιαίτερη επιμονή ανάλογων εξονυχιστικών ερευνών. Ο όρος χρησιμοποιείται επίσης για να περιγράψει ανυπόστατες και άδικες κατηγορίες, όπως και δημαγωγικές τακτικές επιθέσεων, δίνοντας έμφαση σε πολιτικά και εθνικά κριτήρια.

Κατά την περίοδο του Ψυχρού πολέμου, χιλιάδες Αμερικανοί κατηγορήθηκαν ως Κομμουνιστές ή ως επιρρεπείς στον Κομμουνισμό και αποτέλεσαν το αντικείμενο ερευνών και ανακρίσεων από κυβερνητικούς και μη οργανισμούς. Οι κύριοι ύποπτοι αυτών των ερευνών υπήρξαν κυβερνητικοί, υψηλά ιστάμενοι, υπάλληλοι, προσωπικότητες στον τομέα της ψυχαγωγίας, εκπαιδευτικοί και διακεκριμένα μέλη εργατικών σωματείων. Η καχυποψία υπήρξε ιδιαίτερα έντονη, ακόμη και αν τα στοιχεία δεν οδηγούσαν προς αυτή την κατεύθυνση, αλλά αντιθέτως ο βαθμός της απειλής που δυνάμει δημιουργούσαν άτομα με υποτιθέμενες αριστεριστικές απόψεις υπήρξε αδικαιολόγητα μεγάλος. Πολλοί ύποπτοι έχασαν τις θέσεις εργασίας τους, δεν μπόρεσαν να συνεχίσουν την σταδιοδρομία τους και σε ορισμένες περιπτώσεις υπήρξαν και φυλακίσεις. Οι τακτικές αυτές καθώς και οι σχετικές κατηγορίες που απαγγέλθηκαν, εκ των υστέρων αναιρέθηκαν από την επίσημη δικαιοσύνη ως αντισυνταγματικές και παράνομες.

Τα πιο χαρακτηριστικά παραδείγματα Μακαρθισμού ήταν οι ομιλίες, οι έρευνες και οι ακροάσεις του γερουσιαστή Μακάρθυ, η "Μαύρη Λίστα του Χόλυγουντ" και οι διάφορες 'αντικομμουνιστικές' δραστηριότητες του FBI, εκ των οποίων και δικαιολογημένα είχε χαρακτηριστεί "ο πιο επίφοβος άνθρωπος των ΗΠΑ". Ο Μακαρθισμός, ως εκτεταμένο κοινωνικό και πολιτιστικό φαινόμενο, επηρέασε όλες τις τάξεις της αμερικανικής κοινωνίας και υπήρξε ο κύριος λόγος έντονων συζητήσεων και αντιδράσεων στις Ηνωμένες Πολιτείες, που όμως συνεχίστηκαν για μια ακόμα δεκαετία, μετά την αποχώρηση του Μακάρθυ, προκαλώντας βαριές ζημιές στην αγαθή φήμη των ΗΠΑ.

Ο όρος πρωτοεμφανίσθηκε σε επιτυχή γελοιογραφία της αμερικανικής εφημερίδας Ουάσιγκτον Ποστ, φ.29 Μαρτίου του 1950, με την υπογραφή του Χέρμπερτ Μπλοκ, ως Χερμπμπλόκ, όπου απεικονιζόταν η όλη δραστηριότητα του Μακάρθυ ως μια στήλη από μισάνοικτα δοχεία με χρώμα, στη κορυφή της οποίας φέρονταν ο τίτλος μακαρθισμός και ενώπιον της οποίας οδηγείτο με το ζόρι ένας κατηγορηθείς (προφανώς), ελέφαντας, προκειμένου να υποστεί ανάκριση για κομμουνιστικές διασυνδέσεις.
Ληντς

Το Ληντς (αγγλικά: "Leeds") είναι μια πόλη στην κομητεία του Δυτικού Γιορκσάιρ στο Ηνωμένο Βασίλειο. Η πόλη έχει συνολικό πληθυσμό 761.100 κατοίκων, καθιστώντας την τρίτη σε μέγεθος στην Αγγλία. Μαζί με τη γειτονική πόλη του Μπράντφορντ και δεκάδες άλλες μικρότερες πόλεις σχηματίζουν ενιαία μητροπολιτική περιοχή με πληθυσμό 2.302.000 κατοίκους. Η πόλη αναπτύχθηκε γύρω από τις μεγάλες βαριές βιομηχανίες, αλλά τώρα είναι ένα οικονομικό κέντρο.
Καστιάνειρα

Στην ελληνική μυθολογία με το όνομα Καστιάνειρα είναι γνωστή η μητέρα (από τον βασιλιά της Τροίας Πρίαμο) του Γοργυθίωνα. Η Καστιάνειρα ήταν μία από τις νόμιμες συζύγους του Πριάμου και καταγόταν από την Αισύμη. Ο Γοργυθίωνας έλαβε μέρος στον Τρωικό Πόλεμο, στον οποίο και σκοτώθηκε. Ο Γοργυθίωνας αναφέρεται στην "Ιλιάδα", στη "Βιβλιοθήκη Απολλοδώρου" και στον κατάλογο 55 παιδιών του Πριάμου που παραθέτει ο Υγίνος. Η Καστιάνειρα αναφέρεται στην "Ιλιάδα", όπου περιγράφεται ως "«η ωραία Καστιάνειρα, ωσάν θεά στο σώμα»" (Θ 305, μετάφραση Ι. Πολυλά).
Ζώνη του Ήλιου

right|thumb|300px|Η Ζώνη του Ήλιου, σκιαγραφημένη με κόκκινο.

Η Ζώνη του Ήλιου είναι μια περοχή των ΗΠΑ που γενικά θεωρείται ότι απλώνεται κατά πλάτος των Νότιων και Νοτιοδυτικών (των γεωγραφικά νότιων ΗΠΑ). Ένα άλλο χοντρικό όριο της περιοχής είναι ο χώρος νότια του 37ου ή του 38ου παραλλήλου, βόρειο γεωγραφικό πλάτος. 

Η Ζώνη του Ήλιου έχει ζήσει σημαντική αύξηση πληθυσμού σε πρόσφατες δεκαετίες, εφοδιασμένος από ήπιους χειμώνες· ένα κύμα σε συνταξιοδοτούμενους baby boomers που μεταναστεύουν τοπικά· καθώς και η εισροή μεταναστών, και νόμιμων και παρανόμων. Επίσης, κατά τις περισσότερες παρελθοντικές δεκαετίες, ο κλιματισμός έχει κάνει ευκολότερο για τους ανθρώπους να αντιμετωπίσουν την ζέστη σε τμήματα κατά την διάρκεια του καλοκαιριού.
Τιθορέα

Η Τιθορέα είναι χωριό του νομού Φθιώτιδας και ανήκει στο διευρυμένο Δήμο Αμφίκλειας - Ελάτειας. Είναι κτισμένη στις ανατολικές πλαγιές του Παρνασσού, σε υψόμετρο 440 μέτρων. Ο πληθυσμός της, σύμφωνα με την απογραφή του 2011, είναι 630 κάτοικοι. Η Τιθορέα γνωρίζει τουριστική ανάπτυξη τα τελευταία χρόνια λόγω της μικρής απόστασης που την χωρίζει από τα χειμερινά θέρετρα του Παρνασσού.

Μέχρι το 1926 ονομαζόταν Βελίτσα οπότε μετονομάστηκε σε Τιθορέα, λόγω της αρχαίας φωκικής πόλης Τιθορέας, που βρισκόταν στην ίδια ακριβώς τοποθεσία. Τα ερείπια της αρχαίας Τιθορέας διακρίνονται ακόμα ανάμεσα στα σύγχρονα σπίτια του οικισμού, ενώ διασώζεται σε πολύ καλή κατάσταση το τείχος που περιέβαλλε την πόλη.
thumb|Τμήμα του τείχους της αρχαίας Τιθορέας
Χαιρώνεια

right|thumb|Το λιοντάρι της Χαιρώνειας
Η Χαιρώνεια είναι χωριό της Περιφερειακής Ενότητας Βοιωτίας. Στο πρόσφατο παρελθόν υπήρξε έδρα του ομώνυμου δήμου, ενώ πλέον υπάγεται διοικητικά στον Δήμο Λεβαδέων. Βρίσκεται κτισμένη σε υψόμετρο 130 μέτρων, στην κοιλάδα του Βοιωτικού Κηφισού. Ο πληθυσμός της, σύμφωνα με την απογραφή του 2011, ανέρχεται σε 556 κατοίκους. Μέχρι το 1928 ονομαζόταν Κάπραινα, ονομασία που οφειλόταν στους πολλούς κάπρους, δηλαδή αγριογούρουνα, που υπήρχαν στην περιοχή.
Ζώνη του Ρυζιού

thumb|Ζώνη του Ρυζιού
Η Ζώνη του Ρυζιού των ΗΠΑ περιλαμβάνει το Αρκάνσας, την Λουιζιάνα, το Μισισίπι και το Τέξας, τέσσερις νότιες πολιτείες των ΗΠΑ που καλλιεργούν ένα σημαντικό ποσό της εθνικής εσοδείας ρυζιού. Το όνομα είναι σε συμφωνία με την Ζώνη του Καλαμποκιού στα Μεσοδυτικά, όπου καλλιεργείται πολύ από το καλαμπόκι της χώρας.

Το Αρκάνσας είναι ο ηγετικός παραγωγός ρυζιού της χώρας, ακολουθείται από την Καλιφόρνια (μη μέρος της Ζώνης του Ρυζιού), την Λουιζιάνα, το Μισσισσιππή, το Τέξας, και το Μιζούρι (το οποίο δεν αποτελεί τμήμα της ζώνης του Ρυζιού).